b'\n_START_ARTICLE_\nShunmugam Jayakumar\n_START_SECTION_\nKehidupan awal\n_START_PARAGRAPH_\nS. Jayakumar ialah rakyat Singapura berbangsa Tamil India. Beliau menuntut pelajaran di Institusi Raffles dan Universiti Nasional Singapura dan berjaya menamatkan pengajian dalam bidang Ijazah Sarjana Muda Undang-Undang (Kehormat). Dia menjadi peguam pada tahun 1964. Dia kemudian menerima Ijazah Sarjana Undang-undang di Sekolah Undang-undang Yale dan mengajar di Fakulti Undang-undang di Universiti Nasional Singapura. Dia menjadi Dekan Fakulti Undang-undang pada tahun 1974. Dari tahun 1971 hingga 1974, dia berkhidmat sebagai Wakil Tetap Singapura ke Pertubuhan Bangsa Bangsa Bersatu dan menjadi Pesuruhjaya Tinggi di Kanada.\n_START_SECTION_\nMenceburi politik\n_START_PARAGRAPH_\nPada tahun 1980, Jayakumar dipilih menjadi Ahli Parlimen dan kemudian dilantik menjadi Menteri Negara bagi Undang-undang dan Menteri Negara bagi Dalam Negeri pada tahun 1981. Dia menjadi Menteri Buruh pada tahun 1984 dan Menteri Dalam Negeri pada tahun 1985._NEWLINE_Dia dilantik menjadi Timbalan Perdana Menteri pada 12 Ogos 2004 dalam kabinet Perdana Menteri Lee Hsien Loong. Pada 1 September 2005 Jayakumar mengambil alih satu lagi jawatan iaitu Menteri Koordinator bagi Keselamatan Negara untuk menyelia operasi anti-pengganas di Singapura. Beliau mengambil alih tanggungjawab ini daripada Tony Tan.'